Vysádzame ovocné stromy
Ak ste sa rozhodli založiť si ovocnú záhradu, alebo len plánujete doplniť si do tej jestvujúcej nové ovocné stromy, tak jeseň je na to ten správny čas.
Akým stromom sa na Slovensku darí?
V našich podmienkach sa najčastejšie pestujú jablká, hrušky, marhule, slivky, broskyne či čerešne. V južnejších oblastiach môžete byť aj o čosi odvážnejší a vysadiť si napríklad figovník.
Samoopelivý či cudzoopelivý?
Pri kúpe ovocných stromov si overte, či je drevina samoopelivá alebo cudzoopelivá. Aby ste sa dočkali úrody, treba v prípade cudzoopelivých stromov vysadiť aspoň dve dreviny.
Ako postupovať pri výsadbe:
-nájdite stromom vhodné miesto – ovocné stromy obľubujú pôdu bohatú na živiny a dariť sa im bude na slnečnom mieste chránenom pred silným vetrom.
-vopred si naplánujte, kedy budete stromy sadiť, pretože je lepšie ich dať do pôdy čo najskôr po zakúpení
-drevinu, ktorú plánujete vysádzať vložte aspoň hodinu pred sadením do nádoby s vodou
-pripravte si jamu určenú na výsadbu
-vložte strom do jamy a zasypte zeminou
-zeminu okolo stromu poriadne utlačte či ušliapte
-strom poriadne zalejte vodou a pravidelne ho zavlažujte
-k stromu nezabudnite umiestniť oporu, o ktorú ho pevne uviažte špagátom
Náš tip:
V zimnom období je vhodné chrániť korene niektorých náchylnejších drevín – napríklad aj figovníka pred prípadným vymrznutím tak, že ich pokryjete nástielkou z čečiny.
autor foto pixel2013 pixabay